Publication: Magyar Közlöny
Issue: MK-2002-47 (Year: 2002, Number: 47)
Era: 1990-2004
Section: 3. számú melléklet a 77/2002. (IV. 13.) Korm. rendelethez
Paragraph Index: 109

8. Záróvizsga 8.1. Fõiskolai szintû szakokon a komplex záróvizsga részei: — országosan szakonként egységes írásbeli (teszt) vizsga, — szóbeli vizsga, — gyakorlati vizsga. E rendelet 5. §-a (3) bekezdésében foglaltakat figyelembe véve, amennyiben a záróvizsga konkrét záróvizsgatárgyak anyagának számonkérését jelenti, akkor a záróvizsgatárgyak olyan ismeretanyagot foghatnak át, amelynek összesített kreditértéke legalább 15, legfeljebb 30 kreditpont, de magához a záróvizsgához kredit nem rendelhetõ. 8.2. Egyetemi szintû szakokon Az orvosi, fogorvosi, gyógyszerészi és egyetemi szintû ápolói szakokon a záróvizsga az általános szakmai (orvosi, fogorvosi, gyógyszerészi, illetve ápolói) ismeretek ellenõrzési rendszere. Az általános záróvizsga részei: — országosan szakonként egységes írásbeli (teszt) vizsga — szóbeli vizsga — gyakorlati vizsga. Az egyetemi szintû egészségügyi informatikus szakon a záróvizsga részeként kell megvédeni a szakdolgozatot, valamint szóbeli vizsgát kell tenni a komplex egészségügyi informatika tárgykörébõl. Az általános és fogorvosképzésben egy képzési szakaszt lezáró alapvizsga egy-egy képzési modul elvégzése után is elõírható (pl. preklinikai ismeretek), és a következõ modul csak sikeres záróvizsga esetén vehetõ fel. E rendelet 5. §-a (3) bekezdésében foglaltakat figyelembe véve, amennyiben a záróvizsga konkrét záróvizsgatárgyak anyagának számonkérését jelenti, akkor a záróvizsgatárgyak olyan ismeretanyagot foghatnak át, amelynek összesített kreditértéke legalább 25, legfeljebb 50 kreditpont.

Source: https://magyarkozlony.hu/hivatalos-lapok/d63eacc997f2e0bd5196f344ce4df581396a7b5d/dokumentumok/6b969b73e3e5127d2b0f80a30214795b734bd310/letoltes